title: Rozhodnutie Rady zo 14 novembra 2016, ktorým sa vymenúvajú členovia a náhradníci Poradného výboru pre slobodu pohybu pracovníkov za Grécko

text:
               16.11.2016

               SK

               Úradný vestník Európskej únie

               C 421/4

         ROZHODNUTIE RADY
   zo 14 novembra 2016,
   ktorým sa vymenúvajú členovia a náhradníci Poradného výboru pre slobodu pohybu pracovníkov za Grécko
   (2016/C 421/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (1), a najmä na jeho články 23 a 24,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojím rozhodnutím z 20. septembra 2016 (2) vymenovala členov a náhradníkov Poradného výboru pre slobodu pohybu pracovníkov na obdobie, ktoré trvá od 25. septembra 2016 do 24. septembra 2018.

               (2)

               Vláda Grécka navrhla ďalších kandidátov na niekoľko neobsadených miest,

         PRIJALA TOTO ROZHODNUTIE:
   Článok 1
   Za členov a náhradníkov Poradného výboru pre slobodu pohybu pracovníkov sa na obdobie od 25. septembra 2016 do 24. septembra 2018 vymenúvajú:
   I.   ZÁSTUPCOVIA VLÁD

               Krajina

               Členovia

               Náhradníci

               Grécko

               pán Georgios NERANTZIS
               pani Panagiota STAMATIOU

               pani Christina LEVENTAKOU

   II.   ZÁSTUPCOVIA ODBOROVÝCH ORGANIZÁCIÍ

               Krajina

               Členovia

               Náhradníci

               Grécko

               pán Efthymios KATSIKAS
               pán Athanasios VASILOPOULOS

               pán Themistoklis GRIGORIADIS

   III.   ZÁSTUPCOVIA ZDRUŽENÍ ZAMESTNÁVATEĽOV

               Krajina

               Členovia

               Náhradníci

               Grécko

               pani Rena BARDANI
               pani Evangelia ARANITOU

               pán Nikolaos ZOITOS

         Článok 2
   Rada vymenuje ešte nenavrhnutých členov a náhradníkov neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 14. novembra 2016

            Za Radu

            predseda

         G. MATEČNÁ

      (1)  Ú. v. EÚ L 141, 27.5.2011, s. 1.

      (2)  Rozhodnutie Rady z 20. septembra 2016, ktorým sa vymenúvajú členovia a náhradníci Poradného výboru pre slobodu pohybu pracovníkov (Ú. v. EÚ C 348, 23.9.2016, s. 3).


title: Rozhodnutie Európskej centrálnej banky (EÚ) 2016/1162 z 30. júna 2016 o sprístupňovaní dôverných informácií v súvislosti s vyšetrovaním trestných činov (ECB/2016/19)

text:
               16.7.2016

               SK

               Úradný vestník Európskej únie

               L 192/73

         ROZHODNUTIE EURÓPSKEJ CENTRÁLNEJ BANKY (EÚ) 2016/1162
   z 30. júna 2016
   o sprístupňovaní dôverných informácií v súvislosti s vyšetrovaním trestných činov (ECB/2016/19)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.3,
   so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (1), a najmä na jeho články 23 a 23a,
   keďže:

               (1)

               Po zriadení jednotného mechanizmu dohľadu by mohli Európska centrálna banka (ECB), ako aj príslušné vnútroštátne orgány prijímať žiadosti od vnútroštátnych orgánov zaoberajúcich sa vyšetrovaním trestných činov týkajúce sa sprístupnenia dôverných informácií, ktoré boli vytvorené alebo prijaté počas uskutočňovania ich úloh v oblasti dohľadu a plnenia s tým spojených povinností.

               (2)

               Podľa článku 136 nariadenia Európskej centrálnej banky (EÚ) č. 468/2014 (ECB/2014/17) (2), ak ECB pri vykonávaní svojich úloh na základe nariadenia Rady (EÚ) č. 1024/2013 (3) má dôvodné podozrenie, že mohol byť spáchaný trestný čin, požiada dotknutý príslušný vnútroštátny orgán, aby záležitosť postúpil orgánom príslušným na vyšetrovanie a možné trestné stíhanie v súlade s vnútroštátnym právom.

               (3)

               Medzi príslušnými vnútroštátnymi orgánmi a vnútroštátnymi orgánmi zaoberajúcimi sa vyšetrovaním trestných činov existuje v súlade s vnútroštátnym právom dlhodobá spolupráca v oblasti prístupu k dôverným informáciám o dohliadaných subjektoch v zmysle článku 2 ods. 20 a o dohliadaných skupinách v zmysle článku 2 ods. 21 nariadenia (EÚ) č. 468/2014 (ECB/2014/17). Podmienky takejto spolupráce a sprístupňovania dôverných informácií vnútroštátnym orgánom zaoberajúcim sa vyšetrovaním trestných činov sú vo veľkej miere stanovené vnútroštátnym právom. Právo Únie však má určitý vplyv na podmienky, za ktorých môžu byť dôverné informácie, ktorými disponujú príslušné orgány v rámci jednotného mechanizmu dohľadu vrátane ECB, sprístupnené vnútroštátnym orgánom zaoberajúcim sa vyšetrovaním trestných činov na ich žiadosť. Tieto ustanovenia práva Únie ustanovujú napríklad zásadu lojálnej spolupráce, povinnosti spolupracovať v dobrej viere a navzájom si vymieňať informácie v rámci jednotného mechanizmu dohľadu, povinnosť ochrany osobných údajov a povinnosť zachovávať služobné tajomstvo.

               (4)

               Tieto podmienky sa okrem ich uplatňovania na sprístupňovanie dôverných informácií, ktoré sa týkajú úloh zverených ECB nariadením (EÚ) č. 1024/2013 vrátane informácií, ktorými disponujú príslušné vnútroštátne orgány v súvislosti s poskytovaním pomoci ECB pri plnení jej úloh podľa uvedeného nariadenia, môžu v zásade uplatňovať aj na sprístupňovanie dôverných informácií, ktoré sa týkajú úloh v oblasti menovej politiky a iných úloh súvisiacich s ESCB/Eurosystémom.

               (5)

               ECB by mala dodržiavať povinnosť zachovávať služobné tajomstvo a zabezpečiť svoje fungovanie a nezávislosť. Navyše by mala ECB naďalej rešpektovať verejný záujem a niektoré súkromné záujmy a v tejto súvislosti nesprístupňovať určité dokumenty alebo informácie, ak by ich sprístupnenie vážne poškodilo uvedené záujmy. Tieto povinnosti by však nemali viesť k absolútnemu zákazu pre ECB sprístupňovať vnútroštátnym orgánom zaoberajúcim sa vyšetrovaním trestných činov dôverné informácie, ktoré podliehajú povinnosti zachovávať služobné tajomstvo.

               (6)

               Právo Únie ustanovuje, že je potrebné chrániť dôvernosť určitých informácií alebo dokumentov vrátane osobných údajov a až na niektoré výnimky zakazuje sprístupňovanie dôverných informácií alebo dokumentov tretím osobám. Konkrétne podľa pravidiel pre zachovávanie služobného tajomstva uvedených v smernici Európskeho parlamentu a Rady 2013/36/EÚ (4) sa dôverné informácie, ktoré osoby, ktoré v súčasnosti pracujú pre príslušné orgány alebo pre ne v minulosti pracovali, a audítori a znalci konajúci v mene príslušných orgánov získajú pri výkone svojich úloh, môžu zverejniť iba v súhrnnej alebo úhrnnej podobe, na základe ktorej nie je možné identifikovať jednotlivé úverové inštitúcie, bez toho, aby boli dotknuté prípady, na ktoré sa vzťahuje trestné právo.

               (7)

               Podľa článku 37.2 Štatútu Európskeho systému centrálnych bánk a Európskej centrálnej banky sa na osoby, ktoré majú prístup k informáciám, na ktoré sa vzťahujú predpisy Únie ukladajúce povinnosť mlčanlivosti, vzťahujú tieto predpisy.

               (8)

               V práve Únie ešte nebol vytvorený procesný rámec pre vybavovanie žiadostí prijatých ECB, príslušnými vnútroštátnymi orgánmi alebo národnými centrálnymi bankami od vnútroštátnych orgánov zaoberajúcich sa vyšetrovaním trestných činov, ktoré sa týkajú sprístupnenia dôverných informácií súvisiacich s úlohami zverenými ECB nariadením (EÚ) č. 1024/2013 vrátane informácií, ktorými disponuje príslušný vnútroštátny orgán alebo národná centrálna banka v súvislosti s poskytovaním pomoci ECB pri plnení jej úloh podľa nariadenia (EÚ) 1024/2013, alebo s úlohami v oblasti menovej politiky a inými úlohami súvisiacimi s ESCB/Eurosystémom. Uplatňovanie vnútroštátnych procesných pravidiel, ktoré sa vzťahujú na takéto žiadosti, by však malo byť konzistentné so všeobecnými zásadami práva Únie, najmä so zásadou lojálnej spolupráce a povinnosťami spolupracovať v dobrej viere a navzájom si vymieňať informácie, ako je to ustanovené v článku 6 nariadenia (EÚ) 1024/2013. ECB by preto uvítala, ak by ju príslušný vnútroštátny orgán alebo národná centrálna banka v súlade s právom Únie v prípade potreby informovali alebo uskutočnili s ňou konzultácie o žiadostiach, ktoré prijali od vnútroštátnych orgánov zaoberajúcich sa vyšetrovaním trestných činov, a ktoré sa týkajú sprístupnenia dôverných informácií súvisiacich s úlohami zverenými ECB nariadením (EÚ) č. 1024/2013 vrátane informácií, ktorými disponuje príslušný vnútroštátny orgán alebo národná centrálna banka v súvislosti s poskytovaním pomoci ECB pri plnení jej úloh podľa nariadenia (EÚ) 1024/2013, alebo s úlohami v oblasti menovej politiky a inými úlohami súvisiacimi s ESCB/Eurosystémom.

               (9)

               Toto rozhodnutie sa nevzťahuje na žiadosti o prístup k informáciám o osobách, ktoré majú zamestnanecký vzťah v ECB alebo priamy alebo nepriamy zmluvný vzťah s ECB, ktorého predmetom je vykonanie stavebných prác, dodanie výrobkov alebo poskytovanie služieb.

               (10)

               Toto rozhodnutie by preto malo ustanoviť podmienky, ktoré bude ECB uplatňovať na sprístupňovanie dôverných informácií, ktoré sa týkajú úloh zverených ECB nariadením (EÚ) č. 1024/2013 alebo úloh v oblasti menovej politiky a iných úloh súvisiacich s ESCB/Eurosystémom, zo strany príslušných vnútroštátnych orgánov alebo národných centrálnych bánk, pre vnútroštátne orgány zaoberajúce sa vyšetrovaním trestných činov.

               (11)

               Kancelária pre dodržiavanie pravidiel a riadenie ECB je v rámci ECB koordinátorom pre žiadosti o prístup k dokumentom, ktoré patria do rozsahu pôsobnosti tohto rozhodnutia,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia sa uplatňuje toto vymedzenie pojmov:

               a)

               „dôvernými informáciami“ sa rozumejú akékoľvek dôverné informácie vrátane informácií, na ktoré sa vzťahuje ochrana údajov, povinnosť služobného tajomstva alebo povinnosť služobného tajomstva ustanovená v smernici 2013/36/EÚ, alebo dokumentov so stupňom utajenia „ECB-CONFIDENTIAL“ alebo „ECB-SECRET“ podľa režimu utajenia ECB; nepatria sem však informácie, ktoré sa týkajú osôb, ktoré majú zamestnanecký pomer v ECB, alebo priamy alebo nepriamy zmluvný vzťah s ECB na vykonanie stavebných prác, dodanie výrobkov alebo poskytovanie služieb;

               b)

               „vnútroštátnym orgánom zaoberajúcim sa vyšetrovaním trestných činov“ sa rozumie vnútroštátny orgán s právomocami v oblasti trestného práva;

               c)

               „príslušný vnútroštátny orgán“ má rovnaký význam ako v článku 2 bod 2 nariadenia (EÚ) č. 1024/2013. Týmto nie sú dotknuté ustanovenia vnútroštátneho práva, podľa ktorých sa národným centrálnym bankám, ktoré nie sú príslušnými vnútroštátnymi orgánmi, zverujú určité úlohy v oblasti dohľadu. V prípade takýchto ustanovení sa príslušnými vnútroštátnymi orgánmi na účely tohto rozhodnutia rozumejú aj národné centrálne banky, pokiaľ ide o úlohy v oblasti dohľadu, ktoré im boli zverené vnútroštátnym právom.

         Článok 2
   Žiadosti prijaté ECB od vnútroštátnych orgánov zaoberajúcich sa vyšetrovaním trestných činov
   1.   ECB môže na základe žiadosti vnútroštátneho orgánu zaoberajúceho sa vyšetrovaním trestných činov poskytnúť dôverné informácie, ktorými disponuje, a ktoré sa týkajú úloh zverených ECB nariadením (EÚ) č. 1024/2013 alebo úloh v oblasti menovej politiky alebo úloh súvisiacich s ESCB/Eurosystémom, príslušnému vnútroštátnemu orgánu alebo národnej centrálnej banke na sprístupnenie pre dotknutý vnútroštátny orgán zaoberajúci sa vyšetrovaním trestných činov za ďalej uvedených podmienok:

               a)

               dotknutý príslušný vnútroštátny orgán alebo dotknutá národná centrálna banka sa zaväzujú vybaviť takúto žiadosť v mene ECB;

               b)

               buď: i) je v práve Únie alebo vo vnútroštátnom práve zakotvená výslovná povinnosť sprístupniť takéto informácie vnútroštátnemu orgánu zaoberajúcemu sa vyšetrovaním trestných činov; ii) alebo príslušný právny rámec umožňuje sprístupnenie takýchto dôverných informácií. a pre odmietnutie sprístupnenia takýchto informácií neexistuje závažný dôvod spojený s potrebou chrániť záujmy Únie alebo zabrániť akémukoľvek zasahovaniu do fungovania a nezávislosti ECB, najmä ak by bolo ohrozené plnenie úloh, ktorými bola poverená;

               c)

               dotknutý príslušný vnútroštátny orgán alebo dotknutá národná centrálna banka sa zaväzujú vyžadovať od vnútroštátneho orgánu zaoberajúceho sa vyšetrovaním trestných činov, aby zaručil ochranu poskytnutých dôverných informácií pred zverejnením.

         2.   Odsek 1 sa uplatňuje bez toho, aby tým boli dotknuté akékoľvek osobitné ustanovenia podľa práva Únie alebo vnútroštátnych právnych predpisov týkajúcich sa sprístupnenia takýchto dôverných informácií.
   Článok 3
   Žiadosti prijaté príslušnými vnútroštátnymi orgánmi alebo národnými centrálnymi bankami od vnútroštátnych orgánov zaoberajúcich sa vyšetrovaním trestných činov
   1.   ECB požiada príslušné vnútroštátne orgány alebo národné centrálne banky, aby ju po prijatí žiadosti vnútroštátneho orgánu zaoberajúceho sa vyšetrovaním trestných činov o sprístupnenie dôverných informácií, ktoré sa týkajú úloh zverených ECB nariadením (EÚ) č. 1024/2013 alebo úloh v oblasti menovej politiky alebo úloh súvisiacich s ESCB/Eurosystémom, konzultovali v prípade, že je to možné, o tom, ako vybaviť takúto žiadosť, a to bez ohľadu na to, či dotknutými informáciami disponuje ECB alebo dotknutý príslušný vnútroštátny orgán alebo dotknutá národná centrálna banka. ECB poskytne poradenstvo o tom, či dotknuté informácie môžu byť sprístupnené a prípadne o tom, či existujú závažné dôvody spojené s potrebou chrániť záujmy Únie alebo zabrániť akémukoľvek zasahovaniu do fungovania a nezávislosti ECB na zamietnutie sprístupnenia príslušných dôverných informácií. ECB poskytne príslušnému vnútroštátnemu orgánu alebo národnej centrálnej banke poradenstvo, ak o to bola požiadaná dostatočne včas predtým, ako príslušný vnútroštátny orgán alebo národná centrálna banka prijmú konečné rozhodnutie a poskytnú konečnú odpoveď na žiadosť o sprístupnenie informácií.
   2.   ECB požiada príslušné vnútroštátne orgány, aby súhlasili s tým, že ju budú včas a v každom prípade pred poskytnutím konečnej odpovede informovať o žiadostiach o sprístupnenie dôverných informácií prijatých od vnútroštátnych orgánov zaoberajúcich sa vyšetrovaním trestných činov týkajúcich sa menej významných úverových inštitúcií, ktoré sú pod priamym dohľadom dotknutého príslušného vnútroštátneho orgánu pri výkone svojich úloh dohľadu v zmysle nariadenia (EÚ) 1024/2013, ak takýto príslušný vnútroštátny orgán dospel k záveru, že požadované informácie sú významné alebo že ich sprístupnenie by mohlo nepriaznivo ovplyvniť povesť jednotného mechanizmu dohľadu. ECB vyvinie najvyššie možné úsilie na poskytnutie odpovede v lehote stanovenej dotknutým príslušným vnútroštátnym orgánom za predpokladu, že táto lehota je primeraná, objektívne odôvodniteľná a uplynie predtým, ako príslušný vnútroštátny orgán prijme konečné rozhodnutie a poskytne konečnú odpoveď vnútroštátnemu orgánu zaoberajúcemu sa vyšetrovaním trestných činov.
   3.   ECB požiada príslušné vnútroštátne orgány a národné centrálne banky, aby súhlasili s tým, že ju budú pravidelne informovať o všetkých žiadostiach od vnútroštátnych orgánov zaoberajúcich sa vyšetrovaním trestných činov, ak ECB nebola konzultovaná podľa odseku 1 alebo informovaná podľa odseku 2 z dôvodov, na ktoré nemali vplyv a, ak je to možné, o všetkých informáciách sprístupnených na základe takýchto žiadostí.
   Článok 4
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Vo Frankfurte nad Mohanom 30. júna 2016

            Prezident ECB

         Mario DRAGHI

      (1)  Ú. v. EÚ L 80, 18.3.2004, s. 33.

      (2)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

      (3)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).

      (4)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).


title: Rozhodnutie Rady 2004/901/SZBP z 22. decembra 2004, ktorým sa mení a dopĺňa rozhodnutie 1999/730/SZBP, ktorým sa vykonáva jednotná akcia 1999/34/SZBP o príspevku Európskej únie na boj proti destabilizačnému zhromažďovaniu a rozširovaniu zbraní malého kalibru a ľahkých zbraní v Kambodži

text:
               24.12.2004

               SK

               Úradný vestník Európskej únie

               L 379/111

      ROZHODNUTIE RADY 2004/901/SZBP
   z 22. decembra 2004,
   ktorým sa mení a dopĺňa rozhodnutie 1999/730/SZBP, ktorým sa vykonáva jednotná akcia 1999/34/SZBP o príspevku Európskej únie na boj proti destabilizačnému zhromažďovaniu a rozširovaniu zbraní malého kalibru a ľahkých zbraní v Kambodži
   RADA EURÓPSKEJ ÚNIE,
   so zreteľom na jednotnú akciu Rady 1999/34/SZBP zo 17. decembra 1998 o príspevku Európskej únie na boj proti destabilizačnému zhromažďovaniu a rozširovaniu zbraní malého kalibru a ľahkých zbraní (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Rada prijala 15. novembra 1999 rozhodnutie 1999/730/SZBP (2) o príspevku Európskej únie na boj proti destabilizačnému zhromažďovaniu a rozširovaniu zbraní malého kalibru a ľahkých zbraní v Kambodži na vykonávanie jednotnej akcie 1999/34/SZBP.

               (2)

               Rada prijala 22. novembra 2004 rozhodnutie 2004/792/SZBP, (3) ktorým sa predlžuje platnosť rozhodnutia 1999/730/SZBP do 15. novembra 2005.

               (3)

               Mali by sa upraviť podmienky pre projektového manažéra na vykonávanie projektov, na ktoré sa vzťahuje rozhodnutie 1999/730/SZBP na príslušné obdobie roku 2005,

         ROZHODLA TAKTO:
   Článok 1
   Príloha k rozhodnutiu 1999/730/SZBP sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2004

            Za Radu

            predseda

         C. VEERMAN

      (1)  Ú. v. ES L 9, 15.1.1999, s. 1.

      (2)  Ú. v. ES L 294, 16.11.1999, s. 5.

      (3)  Ú. v. EÚ L 348, 24.11.2004, s. 47.

      PRÍLOHA
      PODMIENKY PRE PROJEKTOVÉHO MANAŽÉRA (2005)

                  1.

                  Na účely článku 1 písm. c) projektový manažér v spolupráci s kambodžskými ozbrojenými silami bude pokračovať v činnosti týkajúcej sa vedenia záznamov, správy a bezpečnosti skladov zbraní, ako aj vypracovania politík, základných línií a praxe v tejto oblasti. Na tento účel projektový manažér bude monitorovať projekty, ktoré sa začali realizovať vo vojenskej oblasti 1 (Stung Treng), vo vojenskej oblasti 2 (Kampong Cham), vo vojenskej oblasti 3 (Kampong Speu), vo vojenskej oblasti 4 (Siem Reap) a vo vojenskej oblasti 5 (Battambang). V úzkej spolupráci s ministerstvom národnej obrany vypracuje a uskutoční nový projekt, ktorý sa týka bezpečného skladovania a registrácie zbraní Kráľovského žandárstva vo všetkých dvadsiatich štyroch provinciách. Do tohto projektu bude zahrnuté najmä vybudovanie skladovacích zariadení v krátkodobom a strednodobom výhľade, vyškolenie príslušných pracovníkov na všetkých úrovniach a registrácia všetkých zbraní v centrálnom informačnom registri údajov ministerstva obrany. Projektový manažér za rovnakých podmienok zorganizuje podobný projekt v osobitnej vojenskej oblasti Phnom Penh a bude na národnej úrovni pokračovať v úsilí, ktoré sa týka vzdelávania, rozvoja systémov a registrácie zbraní. Realizované projekty budú s podporou príslušných expertov zahŕňať pomoc pri plnení vládneho programu veľkých a malých verejných podujatí s cieľom zneškodnenia nadbytočných vojenských zbraní a v prípade potreby zhromaždených zbraní a nadbytočných zbraní, ktoré by ešte mohla vlastniť armáda, ako aj policajné a bezpečnostné sily.

                  2.

                  Projektový manažér v rámci možností zabezpečí monitorovanie aktivít, predtým uskutočnených ako súčasť programu EÚ ASAC, vrátane pokroku s ohľadom na zákon o zbraniach v Národnom zhromaždení a jeho následné vykonávanie, pomoci programu vlády zameranému na vyzbieranie ukrytých, alebo nezákonne držaných zbraní, a odborného vzdelávania členov mestských rád v oblasti bezpečnosti zbraní a programoch zvyšovania vedomia verejnosti o bezpečnosti zbraní. V prípade potreby bude projektový manažér naďalej poskytovať poradenstvo vláde, medzinárodným organizáciám a miestnym MVO v otázkach týkajúcich sa bezpečnosti zbraní a bývalých alebo súčasných činností v rámci projektu EÚ ASAC, a ak to bude možné aj pomoc.

                  3.

                  Projektový manažér dohliadne, aby boli vypracované vhodné postupy, ktoré umožnia účinné monitorovanie a hodnotenie činností. Na tento účel sa bude snažiť o zabezpečenie úplnej spolupráce kambodžskej vlády a policajných a bezpečnostných síl.

                  4.

                  Projektový manažér bude povzbudzovať ďalších darcov a pomáhať im pri podpore úsilia vynaloženého s cieľom zníženia počtu a kontroly zbraní malého kalibru a ľahkých zbraní a bude v prípade potreby pripravený realizovať s ostatnými darcami projekty v tejto oblasti v rámci právomocí na základe týchto podmienok. So zreteľom na prednostné postavenie Európskej únie v tejto oblasti zabezpečí, že Európska únia bude zohrávať ústrednú úlohu v medzinárodnom úsilí a v prípade potreby prispeje k riadeniu projektov podporovaných inými darcami.

                  5.

                  Projektový manažér vypracuje do júna 2006 plány na ukončenie prác spojených s vedením záznamov, ako aj so správou a s bezpečnosťou skladov zbraní pre kambodžské ozbrojené sily a na následné ukončenie projektu pomoci Európskej únie v oblasti znižovania počtov a kontroly zbraní malého kalibru a ľahkých zbraní v Kambodži.


title: Rozhodnutie Rady, ktorým sa prijíma pozícia Rady k návrhu opravného rozpočtu Európskej únie č. 5 na rozpočtový rok 2015

text:
               24.6.2015

               SK

               Úradný vestník Európskej únie

               C 207/6

         ROZHODNUTIE RADY,
   ktorým sa prijíma pozícia Rady k návrhu opravného rozpočtu Európskej únie č. 5 na rozpočtový rok 2015
   (2015/C 207/06)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 5 na rozpočtový rok 2015 bola prijatá 19. júna 2015.
   Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/

      V Luxemburgu 19. júna 2015

            Za Radu

            predseda

         J. REIRS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 69, 13.3.2015, s. 1.


title: Rozhodnutie Rady (EÚ) 2017/715 z 27. marca 2017 o pozícii, ktorá sa má v mene Európskej únie prijať v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) a prílohy XVII (Duševné vlastníctvo) k Dohode o EHP (nariadenie o liekoch na pediatrické použitie)

text:
                  21.4.2017

                  SK

                  Úradný vestník Európskej únie

                  L 105/15

            ROZHODNUTIE RADY (EÚ) 2017/715
      z 27. marca 2017
      o pozícii, ktorá sa má v mene Európskej únie prijať v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) a prílohy XVII (Duševné vlastníctvo) k Dohode o EHP (nariadenie o liekoch na pediatrické použitie)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže zmeniť okrem iného príloha II (Technické predpisy, normy, skúšky a certifikácia) a príloha XVII (Duševné vlastníctvo) k Dohode o EHP.

                  (3)

                  Nariadenie Európskeho parlamentu a Rady (ES) č. 1901/2006 (3) sa má začleniť do Dohody o EHP.

                  (4)

                  Nariadenie Európskeho parlamentu a Rady (ES) č. 1902/2006 (4) sa má začleniť do Dohody o EHP.

                  (5)

                  Nariadenie Európskeho parlamentu a Rady (ES) č. 469/2009 (5) sa má začleniť do Dohody o EHP.

                  (6)

                  Nariadenie Komisie (EÚ) č. 488/2012 (6) sa má začleniť do Dohody o EHP.

                  (7)

                  Nariadením (ES) č. 469/2009 sa zrušuje nariadenie Rady (EHS) č. 1768/92 (7), ktoré bolo začlenené do Dohody o EHP, a preto je potrebné odkaz naň v rámci Dohody o EHP vypustiť.

                  (8)

                  Nariadením Komisie (ES) č. 658/2007 (8) sa stanovujú pravidlá týkajúce sa ukladania peňažných pokút držiteľom povolení na uvedenie na trh udelených v zmysle nariadenia (ES) č. 726/2004. Hneď ako Komisia vydá povolenie na uvedenie na trh, členské štáty EZVO by mali zároveň do 30 dní prijať príslušné rozhodnutia. Vzhľadom na špecifické okolnosti, najmä na to, že povolenia na uvedenie na trh vydáva Komisia, že porušenia postihujú Úniu a jej záujmy a že povaha konania o porušení je zložitá a technická, by mal Dozorný úrad EZVO úzko spolupracovať s Komisiou a pred prijatím rozhodnutia o uplatnení peňažných pokút pre držiteľov povolení na uvedenie na trh, ktorí majú sídlo v niektorom štáte EZVO, vyčkať na posúdenie a návrh opatrenia Komisie.

                  (9)

                  Príloha II (Technické predpisy, normy, skúšky a certifikácia) a príloha XVII (Duševné vlastníctvo) k Dohode o EHP by sa preto mali zodpovedajúcim spôsobom zmeniť.

                  (10)

                  Pozícia Únie v Spoločnom výbore EHP by preto mala byť založená na pripojenom návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má v mene Únie prijať v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) a prílohy XVII (Duševné vlastníctvo) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Bruseli 27. marca 2017

               Za Radu

               predseda

            C. ABELA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         (3)  Nariadenie Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie, ktorým sa mení a dopĺňa nariadenie (EHS) č. 1768/92, smernica 2001/20/ES, smernica 2001/83/ES a nariadenie (ES) č. 726/2004 (Ú. v. EÚ L 378, 27.12.2006, s. 1).

         (4)  Nariadenie Európskeho parlamentu a Rady (ES) č. 1902/2006 z 20. decembra 2006, ktorým sa mení a dopĺňa nariadenie (ES) č. 1901/2006 o liekoch na pediatrické použitie (Ú. v. EÚ L 378, 27.12.2006, s. 20).

         (5)  Nariadenie Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, 16.6.2009, s. 1).

         (6)  Nariadenie Komisie (EÚ) č. 488/2012 z 8. júna 2012, ktorým sa mení a dopĺňa nariadenie (ES) č. 658/2007 o peňažných pokutách za porušenie niektorých povinností v súvislosti s povoleniami na uvedenie na trh podľa nariadenia Európskeho parlamentu a Rady (ES) č. 726/2004 (Ú. v. EÚ L 150, 9.6.2012, s. 68).

         (7)  Ú. v. ES L 182, 2.7.1992, s. 1.

         (8)  Nariadenie Komisie (ES) č. 658/2007 zo 14. júna 2007 o peňažných pokutách za porušenie niektorých povinností v súvislosti s povoleniami na uvedenie na trh podľa nariadenia Európskeho parlamentu a Rady (ES) č. 726/2004 (Ú. v. EÚ L 155, 15.6.2007, s. 10).

         NÁVRH
         ROZHODNUTIE SPOLOČNÉHO VÝBORU EHP č. …/2017
         z …,
         ktorým sa mení príloha II (Technické predpisy, normy, skúšky a certifikácia) a príloha XVII (Duševné vlastníctvo) k Dohode o EHP
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:

                     (1)

                     Nariadenie Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie, ktorým sa mení nariadenie (EHS) č. 1768/92, smernica 2001/20/ES, smernica 2001/83/ES a nariadenie (ES) č. 726/2004 (1) sa má začleniť do Dohody o EHP.

                     (2)

                     Nariadenie Európskeho parlamentu a Rady (ES) č. 1902/2006 z 20. decembra 2006, ktorým sa mení nariadenie 1901/2006 o liekoch na pediatrické použitie (2) sa má začleniť do Dohody o EHP.

                     (3)

                     Nariadenie Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (kodifikované znenie) (3) sa má začleniť do Dohody o EHP.

                     (4)

                     Nariadenie Komisie (EÚ) č. 488/2012 z 8. júna 2012, ktorým sa mení nariadenie (ES) č. 658/2007 o peňažných pokutách za porušenie niektorých povinností v súvislosti s povoleniami na uvedenie na trh podľa nariadenia Európskeho parlamentu a Rady (ES) č. 726/2004 (4), v znení korigenda uverejneného v Ú. v. EÚ L 338, 12.12.2012, s. 44, sa má začleniť do Dohody o EHP.

                     (5)

                     Nariadením (ES) č. 469/2009 sa zrušuje nariadenie Rady (EHS) č. 1768/92 (5), ktoré bolo začlenené do Dohody o EHP, a preto je potrebné odkaz naň v rámci Dohody o EHP vypustiť.

                     (6)

                     Nariadením Komisie (ES) č. 658/2007 sa stanovujú pravidlá týkajúce sa ukladania peňažných pokút držiteľom povolení na uvedenie na trh udelených v zmysle nariadenia (ES) č. 726/2004. Akonáhle Komisia vydá povolenia na uvedenie na trh, členské štáty EZVO by mali zároveň do 30 dní prijať príslušné rozhodnutia. Vzhľadom na špecifické okolnosti, najmä na to, že povolenia na uvedenie na trh vydáva Komisia, že porušenia postihujú Úniu a jej záujmy a že povaha konania o porušení je zložitá a technická, by mal Dozorný úrad EZVO úzko spolupracovať s Komisiou a pred prijatím rozhodnutia o peňažných pokutách pre držiteľov povolení na uvedenie na trh, ktorí majú sídlo v niektorom štáte EZVO, vyčkať na posúdenie a návrh opatrenia Komisie.

                     (7)

                     Prílohy II a XVII k Dohode o EHP by sa preto mali zodpovedajúcim spôsobom zmeniť,

               PRIJAL TOTO ROZHODNUTIE:
         Článok 1
         Kapitola XIII prílohy II k Dohode o EHP sa mení takto:

                     1.

                     V 13. odseku úvodného textu sa za slovami: „Výboru pre lieky na ojedinelé ochorenia (COMP)“ vkladá tento text:
                     „,Pediatrický výbor“

                     2.

                     V bodoch 15q (smernica Európskeho parlamentu a Rady 2001/83/ES) a 15zb [nariadenie Európskeho parlamentu a Rady (ES) č. 726/2004] sa dopĺňa táto zarážka:

                                 „—

                                    32006 R 1901: nariadenie Európskeho parlamentu a Rady (ES) č. 1901/2006 z 12. decembra 2006 (Ú. v. EÚ L 378, 27.12.2006, s. 1).“

                     3.

                     Úprava znenia bodu 15zb [nariadenie Európskeho parlamentu a Rady (ES) č. 726/2004] sa nahrádza takto:
                     „Právomoci zverené Európskej komisii týkajúce sa konania o porušení povinnosti podľa článku 84 ods. 3 vrátane právomoci uložiť peňažné pokuty držiteľom povolenia, vykonáva v prípadoch, keď má držiteľ povolenia sídlo v niektorom štáte EZVO, Dozorný úrad EZVO v úzkej spolupráci s Komisiou. Pred tým, ako Dozorný úrad EZVO prijme rozhodnutie týkajúce sa peňažných pokút, Komisia mu poskytne svoje posúdenie a návrh opatrenia.“

                     4.

                     Znenie bodu 15zj (nariadenie Komisie (ES) č. 658/2007) sa nahrádza takto:
                     „32007 R 0658: nariadenie Komisie (ES) č. 658/2007 zo 14. júna 2007 o peňažných pokutách za porušenie niektorých povinností v súvislosti s povoleniami na uvedenie na trh podľa nariadenia Európskeho parlamentu a Rady (ES) č. 726/2004 (Ú. v. EÚ L 155, 15.6.2007, s. 10) zmenené:

                                 —

                                    32012 R 0488: nariadením Komisie (EÚ) č. 488/2012 z 8. júna 2012 (Ú. v. EÚ L 150, 9.6.2012, s. 68) v znení korigenda uverejneného v Ú. v. EÚ L 338, 12.12.2012, s. 44.

                           Ustanovenia nariadenia sa na účely tejto dohody vykladajú s touto úpravou:
                     Právomoci zverené Európskej komisii týkajúce sa konania o porušení povinnosti vrátane právomoci uložiť peňažné pokuty držiteľom povolenia, vykonáva v prípadoch, keď má držiteľ povolenia sídlo v niektorom štáte EZVO, Dozorný úrad EZVO v úzkej spolupráci s Komisiou. Pred tým, ako Dozorný úrad EZVO prijme rozhodnutie týkajúce sa peňažných pokút, Komisia mu poskytne svoje posúdenie a návrh opatrenia.“

                     5.

                     Za bod 15zo (vykonávacie nariadenie Komisie (EÚ) č. 198/2013) sa vkladá tento bod:

                                 „15zp.

                                    32006 R 1901: nariadenie Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie, ktorým sa mení nariadenie (EHS) č. 1768/92, smernica 2001/20/ES, smernica 2001/83/ES a nariadenie (ES) č. 726/2004 (Ú. v. EÚ L 378, 27.12.2006, s. 1), zmenené:

                                             —

                                                32006 R 1902: nariadením Európskeho parlamentu a Rady (ES) č. 1902/2006 z 20. decembra 2006 (Ú. v. EÚ L 378, 27.12.2006, s. 20).

                           Ustanovenia nariadenia sa na účely tejto dohody vykladajú s týmito úpravami:

                                 a)

                                 Uplatnenie článku 36 ods. 3 nesmie závisieť od povolenia lieku v Lichtenštajnsku.

                                 b)

                                 Právomoci zverené Európskej komisii týkajúce sa konania o porušení povinnosti podľa článku 49 ods. 3 vrátane právomoci uložiť peňažné pokuty držiteľom povolenia, vykonáva v prípadoch, keď má držiteľ povolenia sídlo v niektorom štáte EZVO, Dozorný úrad EZVO v úzkej spolupráci s Komisiou. Pred tým, ako Dozorný úrad EZVO prijme rozhodnutie týkajúce sa peňažných pokút, Komisia mu poskytne svoje posúdenie a návrh opatrenia.“

               Článok 2
         Znenie bodu 6 (nariadenie Rady (EHS) č. 1768/92) prílohy XVII k Dohode o EHP sa nahrádza takto:
         „32009 R 0469: nariadenie Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (kodifikované znenie), (Ú. v. EÚ L 152, 16.6.2009, s. 1).
         Ustanovenia nariadenia sa na účely tejto dohody vykladajú s týmito úpravami:

                     a)

                     Do článku 7 sa dopĺňajú tieto odseky:
                     „6.   Odsek 5 sa nevzťahuje na štáty EZVO.
                     7.   Bez ohľadu na odsek 4, päť rokov po nadobudnutí účinnosti nariadenia (ES) č. 1901/2006 v dotknutom štáte EZVO, žiadosť o predĺženie trvania už udeleného osvedčenia je potrebné podať najneskôr šesť mesiacov pred uplynutím platnosti osvedčenia.“;

                     b)

                     Do článku 21 sa dopĺňajú tieto odseky:
                     „3.   Žiadosť o predĺženie lehoty platnosti osvedčenia môže byť v štáte EZVO podaná len vtedy, pokiaľ platnosť osvedčenia uplynie menej než šesť mesiacov pred nadobudnutím účinnosti nariadenia (ES) č. 1901/2006 v dotknutom štáte EZVO. V prípadoch, keď platnosť osvedčenia uplynie pred nadobudnutím účinnosti nariadenia (ES) č. 1901/2006 v dotknutom štáte EZVO, predĺženie platnosti nadobudne účinnosť len s ohľadom na lehotu nasledujúcu po nadobudnutí účinnosti tohto nariadenia v dotknutom štáte EZVO a zároveň po dni zverejnenia žiadosti o predĺženie platnosti. Článok 13 ods. 3 sa však použije pre výpočet dĺžky trvania predĺženia.
                     4.   Bez ohľadu na odsek 7 článku 7, v prípadoch, keď platnosť osvedčenia uplynie skôr než sedem mesiacov po nadobudnutí účinnosti nariadenia (ES) č. 1901/2006 v dotknutom štáte EZVO, žiadosť o predĺženie lehoty platnosti musí byť podaná najneskôr jeden mesiac po nadobudnutí účinnosti uvedených opatrení v dotknutom štáte EZVO. V týchto prípadoch predĺženie platnosti nadobudne účinnosť len s ohľadom na lehotu nasledujúcu po dni zverejnenia žiadosti o predĺženie platnosti. Článok 13 ods. 3 sa však použije pre výpočet dĺžky trvania predĺženia.
                     5.   Žiadosť o predĺženie lehoty platnosti osvedčenia podaná podľa odsekov 3 a 4 nebráni akejkoľvek tretej strane, ktorá medzi vypršaním osvedčenia a uverejnením žiadosti o predĺženie lehoty platnosti osvedčenia v dobrej viere komerčne používala vynález, alebo sa na také používanie vážne pripravovala, aby naďalej pokračovala v tomto používaní.“;

                     c)

                     Pokiaľ ide o patentovú úniu medzi Lichtenštajnskom a Švajčiarskom, Lichtenštajnsko nevydáva žiadne doplnkové ochranné osvedčenia pre liečivá stanovené v tomto nariadení.“

               Článok 3
         Znenie nariadení (ES) č. 1901/2006, (ES) č. 1902/2006, (ES) č. 469/2009 a nariadenia Komisie (EÚ) č. 488/2012, v znení korigenda uverejneného v Ú. v. EÚ L 338, 12.12.2012, s. 44 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         Článok 4
         Toto rozhodnutie nadobúda účinnosť … pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         Článok 5
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci Spoločného výboru EHP

            (1)  Ú. v. EÚ L 378, 27.12.2006, s. 1.

            (2)  Ú. v. EÚ L 378, 27.12.2006, s. 20.

            (3)  Ú. v. EÚ L 152, 16.6.2009, s. 1.

            (4)  Ú. v. EÚ L 150, 9.6.2012, s. 68.

            (5)  Ú. v. ES L 182, 2.7.1992, s. 1.

            (*1)  [Ústavné požiadavky boli oznámené.]


title: Rozhodnutie Rady zo 6. februára 2003, ktoré sa týka uzatvorenia Dohody o vedecko-technickej spolupráci medzi Európskym spoločenstvom a Ukrajinou

text:
Dôležité právne oznámenie

|

32003D0096

Úradný vestník L 036 , 12/02/2003 S. 0031 - 0031

		Rozhodnutie Radyzo 6. februára 2003,ktoré sa týka uzatvorenia Dohody o vedecko-technickej spolupráci medzi Európskym spoločenstvom a Ukrajinou(2003/96/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej druhý pododsek článku 170, v spojení s článkom 300 ods. 2, prvá veta prvého pododseku a článok 300 ods. 3, prvý pododsek,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Ukrajinou na strane druhej [3] bola podpísaná 16. júna 1994 a nadobudla účinnosť 1. marca 1998.(2) Spoločná stratégia Európskej rady (1999/877/CFSP) o Ukrajine [4] bola prijatá 11. decembra 1999 na zasadaní Európskej rady v Helsinkách.(3) Európske spoločenstvo a Ukrajina vyvíjajú špecifické RTD programy v oblastiach spoločného záujmu. Na základe predchádzajúcej skúsenosti, obidve strany vyjadrili prianie vytvoriť hlbší a širší rámec vykonávania vedecko-technickej spolupráce. Táto dohoda o spolupráci v oblasti vedy a techniky tvorí súčasť globálnej spolupráce medzi Európskym spoločenstvom a Ukrajinou.(4) Rozhodnutím z 8. októbra 2001 Rada oprávnila Komisiu rokovať v mene Európskeho spoločenstva o Dohode o vedecko-technickej spolupráci medzi Európskym spoločenstvom a Ukrajinou. Výsledky rokovaní, vedené v súlade s rokovacími smernicami, sú v priloženej dohode a dvoch prílohách k nej.(5) Dohoda bola podpísaná 4. júla 2002 v Kodani.(6) Dohoda by mala byť schválená,ROZHODLA TAKTO:Článok 1Dohoda o vedecko-technickej spolupráci medzi Európskym spoločenstvom a Ukrajinou sa týmto schvaľuje v mene spoločenstva.Znenie dohody a dve prílohy k nej sú pripojené k tomuto rozhodnutiuČlánok 2Predseda Rady poskytne v mene spoločenstva oznámenie ustanovené v článku 12 dohody.V Bruseli 6. februára 2003Za RadupredsedaP. Efthymiou[1] Návrh z 11.10.2002 (doteraz neuverejnené v Úradnom vestníku).[2] Stanovisko doručené 17. decembra 2002 (doteraz neuverejnené v Úradnom vestníku).[3] Ú. v. ES L 49, 19.2.1998, s. 3.[4] Ú. v. ES L 331, 23.12.1999, s. 1.--------------------------------------------------


               27.9.2016

               SK

               Úradný vestník Európskej únie

               C 353/168

         P8_TA(2015)0199
   Rozhodnutie nevzniesť námietku voči delegovanému aktu: podpora rozvoja vidieka prostredníctvom Európskeho poľnohospodárskeho fondu pre rozvoj vidieka
   Rozhodnutie Európskeho parlamentu nevzniesť námietku voči delegovanému nariadeniu Komisie z 27. apríla 2015, ktorým sa mení príloha I k nariadeniu Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (C(2015)02802 – 2015/2673(DEA))
   (2016/C 353/23)

      Európsky parlament,

               —

               so zreteľom na delegované nariadenie Komisie (C(2015)02802),

               —

               so zreteľom na list Komisie z 3. februára 2015, ktorým ho žiada, aby oznámil, že nevznesie námietku voči delegovanému nariadeniu,

               —

               so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov zo 6. mája 2015,

               —

               so zreteľom na článok 290 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (1), a najmä na jeho článok 58 ods. 7 a článok 83 ods. 5,

               —

               so zreteľom na odporúčanie pre rozhodnutie Výboru pre poľnohospodárstvo a rozvoj vidieka,

               —

               so zreteľom na článok 105 ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 105 ods. 6 rokovacieho poriadku, ktorá vypršala 19. mája 2015,

               A.

               keďže v článku 19 ods. 1 nariadenia Rady (EÚ, Euratom) č. 1311/2013 sa stanovuje revízia viacročného finančného rámca, ak sa po 1. januári 2014 prijmú programy v rámci zdieľaného hospodárenia okrem iného pre Európsky poľnohospodársky fond pre rozvoj vidieka, s cieľom presunúť do nasledujúcich rokov pridelené prostriedky, ktoré neboli v roku 2014 použité, pričom sa prekročia zodpovedajúce stropy pre výdavky;

               B.

               keďže programy rozvoja vidieka v Bulharsku, Českej republike, Írsku, Grécku, Španielsku, Chorvátsku, Taliansku, na Cypre, v Luxembursku, Maďarsku, na Malte, v Rumunsku a vo Švédsku a niektoré regionálne programy v Belgicku, Nemecku, vo Francúzsku a v Spojenom kráľovstve neboli do konca roku 2014 pripravené na prijatie;

               C.

               keďže nariadenie (EÚ, Euratom) č. 1311/2013 bolo zodpovedajúcim spôsobom zrevidované nariadením Rady (EÚ, Euratom) č. 2015/623, ktorým sa príslušné nepoužité pridelené prostriedky Európskeho poľnohospodárskeho fondu pre rozvoj vidieka z roku 2014 presúvajú do stropov pre výdavky na roky 2015 a 2016;

               D.

               keďže by sa preto mala zodpovedajúcim spôsobom zmeniť príloha I k nariadeniu (EÚ) č. 1305/2013, ktorá uvádza rozdelenie podpory, ktorú Únia poskytuje na rozvoj vidieka na obdobie rokov 2014 až 2020;

               E.

               keďže delegované nariadenie má zásadný význam pre bezproblémové a včasné prijatie programov rozvoja vidieka a keďže je vhodné, aby nadobudlo účinnosť dňom nasledujúcim po jeho uverejnení v Úradnom vestníku Európskej únie;

               1.

               oznamuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie Rade a Komisii.

      (1)  Ú. v. EÚ L 347, 20.12.2013, s. 487.


title: Rozhodnutie Rady 2012/515/SZBP z  24. septembra 2012 , ktorým sa mení a dopĺňa a predlžuje rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

text:
               25.9.2012

               SK

               Úradný vestník Európskej únie

               L 257/18

         ROZHODNUTIE RADY 2012/515/SZBP
   z 24. septembra 2012,
   ktorým sa mení a dopĺňa a predlžuje rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 21. septembra 2010 prijala rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1), naposledy zmenené a doplnené rozhodnutím 2011/538/SZBP (2). Misia EUSEC RD Congo sa ukončí 30. septembra 2012.

               (2)

               Politický a bezpečnostný výbor 13. júla 2012 schválil odporúčanie, aby sa misia EUSEC RD Congo predĺžila o jeden rok, pričom po jej skončení bude nasledovať konečná prechodná fáza v dĺžke 12 mesiacov, počas ktorej misia odovzdá svoje úlohy.

               (3)

               Misia EUSEC RD Congo by sa preto mala predĺžiť do 30. septembra 2013.

               (4)

               Je potrebné ustanoviť finančnú referenčnú sumu určenú na krytie výdavkov spojených s misiou EUSEC RD Congo na obdobie od 1. októbra 2012 do 30. septembra 2013.

               (5)

               Je tiež potrebné upraviť určité ustanovenia, pokiaľ ide o utajované skutočnosti EÚ.

               (6)

               Misia EUSEC RD Congo sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/565/SZBP sa týmto mení a dopĺňa takto:

               1)

               v článku 9 ods. 1 sa dopĺňa tento pododsek:
               „Finančná referenčná suma určená na úhradu výdavkov misie v období od 1. októbra 2012 do 30. septembra 2013 je 11 000 000 EUR.“;

               2)

               článok 13 sa nahrádza takto:
               „Článok 13
               Poskytovanie utajovaných skutočností
               1.   VP je oprávnený podľa vhodnosti a v súlade s potrebami misie poskytovať tretím štátom pridruženým k tomuto rozhodnutiu utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré boli vypracované na účely misie, v súlade s rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (3).
               2.   VP je v súlade s operačnými potrebami misie oprávnený poskytovať OSN utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN.
               3.   V prípade špecifickej a okamžitej operačnej potreby je VP oprávnený poskytnúť hostiteľskému štátu akékoľvek utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu.
               4.   VP je oprávnený poskytovať tretím štátom pridruženým k tomuto rozhodnutiu akékoľvek neutajované dokumenty EÚ o rokovaniach Rady týkajúcich sa misie, na ktoré sa vzťahuje služobné tajomstvo v súlade s článkom 6 ods. 1 rokovacieho poriadku Rady (4).
               5.   VP môže právomoci uvedené v odsekoch 1 až 4, ako aj spôsobilosť uzatvárať dohody uvedené v odsekoch 2 a 3 udeliť osobám, ktoré patria pod jeho právomoc, civilnému veliteľovi operácie a/alebo vedúcemu misie.

               3)

               v článku 15 sa odsek 3 nahrádza takto:
               „3.   Vedúcemu misie pomáha bezpečnostný úradník misie (MSO), ktorý podlieha vedúcemu misie a zároveň udržiava funkčný vzťah s Európskou službou pre vonkajšiu činnosť (ESVČ).“;

               4)

               v článku 17 sa druhý odsek nahrádza takto:
               „Uplatňuje sa do 30. septembra 2013.“.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 248, 22.9.2010, s. 59.

      (2)  Ú. v. EÚ L 236, 13.9.2011, s. 10.

      (3)  Ú. v. EÚ L 141, 27.5.2011, s. 17.

      (4)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“;


title: Rozhodnutie o ukončení formálneho vyšetrovacieho konania po stiahnutí oznámenia štátom EZVO – Zmluva o dodávke elektrickej energie so spoločnosťou PCC z roku 2014 a dohoda o prenose elektrickej energie z roku 2014

text:
               11.2.2016

               SK

               Úradný vestník Európskej únie

               C 52/14

         Rozhodnutie o ukončení formálneho vyšetrovacieho konania po stiahnutí oznámenia štátom EZVO
   Zmluva o dodávke elektrickej energie so spoločnosťou PCC z roku 2014 a dohoda o prenose elektrickej energie z roku 2014
   (2016/C 52/09)
   Rozhodnutím č. 238/15/COL zo 17. júna 2015 Dozorný úrad EZVO rozhodol o ukončení formálneho vyšetrovacieho konania podľa časti II článku 4 ods. 4 protokolu 3 k Dohode o dozore a súde, ktoré sa začalo 10. decembra 2014 rozhodnutím č. 543/14/COL, pokiaľ ide o i) zmluvu o dodávke elektrickej energie medzi spoločnosťou Landsvirkjun hf. a spoločnosťou PCC Bakki Silicon hf. podpísanú 17. marca 2014 a ii) dohodu o prenose elektrickej energie uzatvorenú 7. februára 2014 medzi spoločnosťou Landsnet hf. a spoločnosťou PCC Bakki Silicon hf.
   Vec sa stala bezpredmetnou vzhľadom na stiahnutie oznámenia štátom EZVO a skutočnosť, že zmluvy boli ukončené zmluvnými stranami pred nadobudnutím platnosti.
   Autentické znenie rozhodnutia, ktoré neobsahuje dôverné informácie, možno nájsť na webovej stránke Dozorného úradu EZVO:
   http://www.eftasurv.int/state-aid/state-aid-register/.


title: 2012/738/EÚ: Rozhodnutie Rady z  13. novembra 2012 o uzavretí Dohovoru o potravinovej pomoci v mene Európskej únie

text:
               30.11.2012

               SK

               Úradný vestník Európskej únie

               L 330/1

         ROZHODNUTIE RADY
   z 13. novembra 2012
   o uzavretí Dohovoru o potravinovej pomoci v mene Európskej únie
   (2012/738/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 214 ods. 4 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia je zmluvnou stranou Dohovoru o potravinovej pomoci z roku 1999 (1) (ďalej len „DPP z roku 1999“), ktorého platnosť sa skončí k 1. júlu 2012.

               (2)

               V súlade s rozhodnutím Rady 2012/511/EÚ (2) bol 23. júla 2012 podpísaný Dohovor o potravinovej pomoci (ďalej len „dohovor“) s výhradou jeho uzavretia.

               (3)

               Je v záujme Únie, aby bola zmluvnou stranou tohto dohovoru, pretože tento dohovor pomôže pri dosahovaní cieľov humanitárnej pomoci uvedených v článku 214 ods. 1 Zmluvy o fungovaní Európskej únie.

               (4)

               Dohovor by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohovor o potravinovej pomoci (ďalej len „dohovor“).
   Text dohovoru je pripojený k tomuto rozhodnutiu.
   Článok 2
   Komisia rozhodne o ročnom záväzku, ktorý sa prijme v mene Únie v súlade s článkom 5 dohovoru, a tento záväzok oznámi sekretariátu výboru.
   Článok 3
   Komisia predkladá výročné správy a zúčastňuje sa na výmene informácií v mene Únie v súlade s článkom 6 dohovoru.
   Článok 4
   Predseda Rady určí osobu(-y) oprávnenú(-é) uložiť v mene Únie schvaľovaciu listinu uvedenú v článku 12 dohovoru s cieľom vyjadriť súhlas Únie s tým, že bude týmto dohovorom viazaná (3).
   Článok 5
   Toto rozhodnutie nadobúda účinnosť dňom jeho prijatia.

      V Bruseli 13. novembra 2012

            Za Radu

            predseda

         V. SHIARLY

      (1)  Ú. v. ES L 222, 24.8.1999, s. 40.

      (2)  Ú. v. EÚ L 256, 22.9.2012, s. 3.

      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

      DOHOVOR O POTRAVINOVEJ POMOCI
      PREAMBULA
      ZMLUVNÉ STRANY TOHTO DOHOVORU,
      POTVRDZUJÚC svoj trvalý záväzok plniť stále platné ciele Dohovoru o potravinovej pomoci z roku 1999, prispieť k celosvetovej potravinovej bezpečnosti a zlepšiť schopnosť medzinárodného spoločenstva reagovať na situácie potravinovej núdze a iné potravinové potreby v rozvojových krajinách,
      USILUJÚC SA o zlepšenie účinnosti, efektívnosti a kvality potravinovej pomoci pri ochrane ľudských životov a zmierňovaní utrpenia najzraniteľnejších skupín obyvateľstva najmä v núdzových situáciách prostredníctvom posilnenia medzinárodnej spolupráce a koordinácie, a to predovšetkým medzi zmluvnými a zainteresovanými stranami,
      UZNÁVAJÚC, že zraniteľné skupiny obyvateľstva majú osobitné potravinové a výživové potreby,
      POTVRDZUJÚC, že štáty majú primárnu zodpovednosť za zabezpečenie vlastnej vnútroštátnej potravinovej bezpečnosti, a teda aj za postupnú realizáciu práva na primeranú výživu stanoveného v nezáväzných usmerneniach na podporu postupného uplatňovania realizácie práva na primeranú výživu v kontexte vnútroštátnej potravinovej bezpečnosti Organizácie OSN pre výživu a poľnohospodárstvo (FAO), ktoré Rada FAO prijala v novembri 2004,
      POVZBUDZUJÚC vlády krajín, ktorých potravinová bezpečnosť je ohrozená, aby vypracovali a realizovali vlastné stratégie zamerané na riešenie základných príčin ohrozenia potravinovej bezpečnosti prostredníctvom dlhodobých opatrení, ako aj na zaistenie náležitého prepojenia medzi opatreniami v oblasti pomoci, obnovy a rozvoja,
      ODKAZUJÚC na medzinárodné humanitárne právo a základné humanitárne zásady ľudskosti, nestrannosti, neutrality a nezávislosti,
      ODKAZUJÚC na Zásady a správne postupy humanitárneho darcovstva schválené v Štokholme 17. júna 2003,
      UZNÁVAJÚC, že zmluvné strany majú vlastné politiky poskytovania potravinovej pomoci v núdzových situáciách, ako aj za bežných podmienok,
      SO ZRETEĽOM na akčný plán svetového potravinového samitu prijatý v Ríme v roku 1996, ako aj na päť rímskych zásad udržateľnej globálnej potravinovej bezpečnosti stanovených vo vyhlásení Svetového samitu o potravinovej bezpečnosti z roku 2009, a najmä na záväzok zaistiť potravinovú bezpečnosť vo všetkých krajinách a trvalé úsilie o znižovanie chudoby a odstránenie hladu, opätovne potvrdené Valným zhromaždením Organizácie Spojených národov v Miléniovej deklarácii Organizácie Spojených národov,
      VZHĽADOM na záväzok darcovských a prijímajúcich krajín zlepšiť účinnosť rozvojovej pomoci prostredníctvom uplatňovania zásad Parížskej deklarácie o účinnosti pomoci, ktorú v roku 2005 prijala Organizácia pre hospodársku spoluprácu a rozvoj (OECD),
      ODHODLANÉ konať v súlade so svojimi povinnosťami vyplývajúcimi z členstva v Svetovej obchodnej organizácii (ďalej len „WTO“), a to najmä so všetkými pravidlami WTO pre potravinovú pomoc,
      DOHODLI SA TAKTO:
      Článok 1
      Ciele
      Cieľom tohto dohovoru je záchrana ľudských životov, zlepšenie potravinovej bezpečnosti a stavu výživy najzraniteľnejších skupín obyvateľstva, a to:

                  a)

                  riešením potravinových a výživových potrieb najzraniteľnejších skupín obyvateľstva prostredníctvom záväzkov zmluvných strán poskytnúť potravinovú pomoc, ktorá bude viesť k zlepšeniu prístupu k vyhovujúcim, bezpečným a výživným potravinám a ich konzumácie;

                  b)

                  zaistením, aby potravinová pomoc pre najzraniteľnejšie skupiny obyvateľstva bola primeraná, poskytovaná včas, účinná, efektívna a založená na potrebách a spoločných zásadách, a

                  c)

                  uľahčením výmeny informácií, spolupráce a koordinácie a vytvorením diskusného fóra s cieľom zlepšiť účinnosť, efektívnosť a súdržnosť využívania zdrojov zmluvných strán pri napĺňaní existujúcich potrieb.

            Článok 2
      Zásady potravinovej pomoci
      Zmluvné strany by pri poskytovaní potravinovej pomoci najzraniteľnejším skupinám obyvateľstva mali vždy dodržiavať tieto zásady:

                  a)

                  Všeobecné zásady potravinovej pomoci:

                              i)

                              poskytovať potravinovú pomoc len vtedy, keď je najúčinnejším a najvhodnejším prostriedkom na riešenie potravinových alebo výživových potrieb najzraniteľnejších skupín obyvateľstva;

                              ii)

                              poskytovať potravinovú pomoc so zreteľom na dlhodobé ciele obnovy a rozvoja prijímajúcich krajín a zároveň vždy, keď je to možné, prispievať k plneniu širšieho cieľa, ktorým je zaistenie potravinovej bezpečnosti;

                              iii)

                              poskytovať potravinovú pomoc spôsobom, ktorý chráni zdroje obživy a posilňuje sebestačnosť a odolnosť zraniteľných skupín obyvateľstva a miestnych spoločenstiev a zároveň pomáha pri predchádzaní krízam potravinovej bezpečnosti, pri príprave a reakcii na ne, ako aj pri zmierňovaní ich následkov;

                              iv)

                              poskytovať potravinovú pomoc spôsobom, ktorý nevedie k závislosti a minimalizuje priame a nepriame negatívne účinky na príjemcov a ďalšie strany;

                              v)

                              poskytovať potravinovú pomoc spôsobom, ktorý nemá negatívny vplyv na miestnu výrobu, trhové podmienky, predajné štruktúry, obchod alebo ceny základného tovaru pre zraniteľné skupiny obyvateľstva;

                              vi)

                              poskytovať potravinovú pomoc plne vo forme grantov vždy, keď je to možné.

                  b)

                  Zásady účinnosti potravinovej pomoci:

                              i)

                              čo najviac minimalizovať súvisiace náklady s cieľom zvýšiť objem dostupných prostriedkov na potravinovú pomoc pre zraniteľné skupiny obyvateľstva a podporiť efektívnosť;

                              ii)

                              aktívne sa usilovať o spoluprácu, koordináciu a výmenu informácií v záujme zlepšenia účinnosti a efektívnosti programov potravinovej pomoci a súdržnosti medzi potravinovou pomocou a súvisiacimi oblasťami a nástrojmi politiky;

                              iii)

                              nakupovať potraviny a ďalšie zložky potravinovej pomoci na miestnej alebo regionálnej úrovni vždy, keď je to možné a vhodné;

                              iv)

                              postupne poskytovať viac neviazanej potravinovej pomoci v hotovosti vždy, keď je to možné a odôvodnené vzhľadom na potreby;

                              v)

                              poskytovať potravinovú pomoc v peňažnej forme len vtedy, keď to odôvodňuje konkrétna potreba a keď to bude viesť k zlepšeniu potravinovej bezpečnosti zraniteľných skupín obyvateľstva; pri transformácii potravinovej pomoci do peňažnej formy by sa malo vychádzať z transparentnej a objektívnej analýzy trhu a predchádzať vytláčaniu z hospodárskych dôvodov;

                              vi)

                              zaistiť, aby sa potravinová pomoc nepoužívala na ciele rozvoja trhu zmluvných strán;

                              vii)

                              v maximálnej možnej miere zabrániť spätnému vývozu potravinovej pomoci okrem prípadov, keď je cieľom predísť núdzovej situácii alebo na ňu reagovať; spätne vyvážať potravinovú pomoc len takým spôsobom, aby sa zabránilo vytláčaniu z hospodárskych dôvodov;

                              viii)

                              v náležitých prípadoch rešpektovať, že príslušné orgány alebo príslušné zainteresované strany zohrávajú primárnu úlohu a majú hlavnú zodpovednosť, pokiaľ ide o organizáciu, koordináciu a vykonávanie operácií potravinovej pomoci.

                  c)

                  Zásady poskytovania potravinovej pomoci:

                              i)

                              zamerať potravinovú pomoc na potravinové a výživové potreby najzraniteľnejších skupín obyvateľstva;

                              ii)

                              zapojiť príjemcov a prípadne aj ďalšie zainteresované strany do procesu posudzovania potrieb príjemcov a do plánovania, vykonávania, monitorovania a hodnotenia potravinovej pomoci;

                              iii)

                              poskytovať potravinovú pomoc, ktorá spĺňa normy bezpečnosti a kvality a ktorá rešpektuje kultúrne a miestne stravovacie návyky a výživové potreby príjemcov;

                              iv)

                              zachovávať dôstojnosť príjemcov potravinovej pomoci.

                  d)

                  Zásady zodpovednosti pri poskytovaní potravinovej pomoci

                              i)

                              prijať osobitné a primerané opatrenia na posilnenie zodpovednosti a transparentnosti v oblasti politík, programov a operácií potravinovej pomoci;

                              ii)

                              pravidelne a transparentným spôsobom monitorovať a vyhodnocovať účinky opatrení potravinovej pomoci a informovať o nich s cieľom rozvíjať najlepšie postupy a maximalizovať ich účinnosť.

            Článok 3
      Vzťah k dohodám v rámci WTO
      Týmto dohovorom nie sú žiadnym spôsobom dotknuté žiadne súčasné alebo budúce záväzky vyplývajúce z členstva vo WTO, ktorými sa riadia vzťahy medzi zmluvnými stranami. V prípade rozporu medzi týmito záväzkami a ustanoveniami tohto dohovoru majú prednosť záväzky vyplývajúce z členstva vo WTO. Týmto dohovorom nie sú žiadnym spôsobom dotknuté stanoviská, ktoré môže zmluvná strana prijať pri rokovaniach v rámci WTO.
      Článok 4
      Oprávnená krajina, oprávnené zraniteľné skupiny obyvateľstva, oprávnené činnosti a súvisiace náklady
      1.   „Oprávnená krajina“ je ktorákoľvek krajina, ktorá sa nachádza na zozname príjemcov oficiálnej rozvojovej pomoci Výboru pre rozvojovú pomoc OECD, alebo ktorákoľvek iná krajina uvedená v rokovacom a vykonávacom poriadku.
      2.   „Oprávnené zraniteľné skupiny obyvateľstva“ sú zraniteľné skupiny obyvateľstva v ktorejkoľvek oprávnenej krajine.
      3.   „Oprávnené výrobky“ sú výrobky určené na ľudskú spotrebu, ktoré sú v súlade s príslušnými vnútroštátnymi politikami a právnymi predpismi krajiny, v ktorej sa operácia potravinovej pomoci uskutočňuje, v náležitých prípadoch vrátane medzinárodných noriem bezpečnosti a kvality potravín, ako aj výrobky, ktoré prispievajú k uspokojeniu potravinových potrieb a ochrane zdrojov obživy v núdzových situáciách a ranných fázach obnovy. Zoznam oprávnených výrobkov je stanovený v rokovacom a vykonávacom poriadku.
      4.   Oprávnené činnosti na splnenie minimálneho ročného záväzku zmluvnej strany podľa článku 5 musia byť v súlade s článkom 1 a zahŕňajú aspoň jednu z týchto činností:

                  a)

                  poskytnutie a distribúcia oprávnených výrobkov;

                  b)

                  poskytnutie hotovosti a poukážok a

                  c)

                  výživové intervencie.

            Tieto oprávnené činnosti sú podrobnejšie vymedzené v rokovacom a vykonávacom poriadku.
      5.   Oprávnené súvisiace náklady na splnenie minimálneho ročného záväzku zmluvnej strany podľa článku 5 musia byť v súlade s článkom 1 a obmedzujú sa na náklady priamo spojené s vykonávaním oprávnených činností, ako sa podrobnejšie uvádza v rokovacom a vykonávacom poriadku.
      Článok 5
      Záväzok
      1.   Na účely plnenia cieľov tohto dohovoru každá zmluvná strana súhlasí, že v súlade so svojimi zákonmi a inými predpismi prijme každoročný záväzok v oblasti potravinovej pomoci. Záväzok každej zmluvnej strany sa označuje ako „minimálny ročný záväzok“.
      2.   Minimálny ročný záväzok je vyjadrený ako hodnota alebo množstvo, ako sa podrobnejšie stanovuje v rokovacom a vykonávacom poriadku. Zmluvná strana môže svoj záväzok vyjadriť buď ako minimálnu hodnotu, alebo minimálne množstvo, alebo ako ich kombináciu.
      3.   Minimálne ročné záväzky vyjadrené ako hodnota sa môžu uvádzať v mene, ktorú si zvolí zmluvná strana. Minimálne ročné záväzky vyjadrené ako množstvo sa môžu uvádzať v tonách ekvivalentu obilnín alebo iných jednotkách stanovených v rokovacom a vykonávacom poriadku.
      4.   Každá zmluvná strana oznámi sekretariátu svoj počiatočný minimálny ročný záväzok čo najskôr, najneskôr však šesť mesiacov po nadobudnutí platnosti tohto dohovoru alebo tri mesiace po pristúpení k tomuto dohovoru.
      5.   Každá zmluvná strana oznámi sekretariátu akúkoľvek zmenu svojho minimálneho ročného záväzku na nasledujúce roky najneskôr 15. decembra roku, ktorý zmene predchádza.
      6.   Sekretariát oznámi aktualizované minimálne ročné záväzky všetkým zmluvným stranám čo najskôr, najneskôr však 1. januára každého roku.
      7.   Príspevky na splnenie minimálnych ročných záväzkov by sa mali vždy, keď je to možné, poskytovať plne vo forme grantov. Pokiaľ ide o potravinovú pomoc, ktorá sa započítava do plnenia záväzku zmluvnej strany, minimálne 80 % pomoci poskytovanej oprávneným krajinám a oprávneným zraniteľným skupinám obyvateľstva, ako sa podrobne stanovuje v rokovacom a vykonávacom poriadku, sa poskytuje plne vo forme grantov. Pokiaľ je to možné, zmluvné strany sa usilujú tento percentuálny podiel postupne zvyšovať. Príspevky, ktoré neboli poskytnuté plne vo forme grantov, by mala každá zmluvná strana jasne uviesť vo svojej výročnej správe.
      8.   Zmluvné strany sa zaväzujú vykonávať všetky transakcie v oblasti potravinovej pomoci podľa tohto dohovoru takým spôsobom, aby sa zabránilo škodlivému vplyvu na bežné štruktúry výroby a medzinárodného obchodu.
      9.   Zmluvné strany zabezpečia, aby poskytovanie potravinovej pomoci nebolo priamo alebo nepriamo, formálne alebo neformálne, explicitne alebo implicitne spojené s komerčným vývozom poľnohospodárskych výrobkov alebo iných tovarov a služieb do prijímajúcich krajín.
      10.   Na účely splnenia svojho minimálneho ročného záväzku, ktorý je vyjadrený ako hodnota alebo množstvo, zmluvná strana poskytne príspevky, ktoré sú v súlade s týmto dohovorom a ktoré pozostávajú z prostriedkov na financovanie oprávnených výrobkov a činností a súvisiacich nákladov, ako sú stanovené v článku 4 a ako sa podrobnejšie uvádza v rokovacom a vykonávacom poriadku.
      11.   Príspevky poskytnuté na splnenie minimálneho ročného záväzku podľa tohto dohovoru môžu smerovať len v prospech oprávnených krajín alebo oprávnených zraniteľných skupín obyvateľstva, ako sú stanovené v článku 4 a ako sa podrobnejšie uvádza v rokovacom a vykonávacom poriadku.
      12.   Príspevky zmluvných strán sa môžu poskytovať na bilaterálnom základe, prostredníctvom medzivládnych alebo iných medzinárodných organizácií alebo iných partnerov v oblasti potravinovej pomoci, ale nie prostredníctvom iných zmluvných strán.
      13.   Každá zmluvná strana sa usiluje o splnenie svojho minimálneho ročného záväzku. Ak strana nie je v určitom roku schopná splniť svoj minimálny ročný záväzok, vo výročnej správe za príslušný rok opíše okolnosti, ktoré viedli k nesplneniu záväzku. Nesplnená časť záväzku sa pripočíta k minimálnemu ročnému záväzku danej zmluvnej strany na nasledujúci rok, pokiaľ výbor zriadený podľa článku 7 nerozhodne inak alebo pokiaľ neexistujú mimoriadne okolnosti, ktoré by tomu bránili.
      14.   Ak príspevok zmluvnej strany presahuje jej minimálny ročný záväzok, môže sa tento rozdiel, avšak nie viac ako päť percent jej minimálneho ročného záväzku, započítať ako súčasť príspevku danej zmluvnej strany na nasledujúci rok.
      Článok 6
      Podávanie výročných správ a výmena informácií
      1.   Do deväťdesiatich dní od skončenia kalendárneho roka každá zmluvná strana predloží sekretariátu v súlade s rokovacím a vykonávacím poriadkom výročnú správu, v ktorej podrobne uvedie, ako splnila svoj minimálny ročný záväzok podľa tohto dohovoru.
      2.   Súčasťou tejto výročnej správy je opisná časť, ktorá môže obsahovať informácie o tom, ako politiky, programy a operácie potravinovej pomoci zmluvnej strany prispievajú k plneniu cieľov a zásad tohto dohovoru.
      3.   Zmluvné strany by si mali neustále vymieňať informácie o svojich politikách a programoch potravinovej pomoci a o výsledkoch hodnotenia týchto politík a programov.
      Článok 7
      Výbor pre potravinovú pomoc
      1.   Zriaďuje sa Výbor pre potravinovú pomoc (ďalej len „výbor“) zložený zo všetkých zmluvných strán tohto dohovoru.
      2.   Výbor prijíma rozhodnutia na svojich formálnych zasadnutiach a plní funkcie, ktoré sú potrebné na vykonávanie ustanovení tohto dohovoru v súlade s zásadami a cieľmi tohto dohovoru.
      3.   Výbor prijme svoj rokovací poriadok; môže tiež prijať pravidlá podrobnejšie rozvíjajúce ustanovenia tohto dohovoru s cieľom zaistiť ich riadne vykonávanie. Dokument Výboru pre potravinovú pomoc, ktorý bol zriadený Dohovorom o potravinovej pomoci z roku 1999, FAC(11/12)1 z 25. apríla 2012 sa použije ako počiatočný rokovací a vykonávací poriadok pre tento dohovor. Výbor môže neskôr rozhodnúť o zmene tohto rokovacieho a vykonávacieho poriadku.
      4.   Výbor prijíma rozhodnutia konsenzom, t. j. žiadna zmluvná strana nesmie formálne namietať proti navrhovanému rozhodnutiu výboru vo veci prerokúvanej na formálnom zasadnutí. Formálnu námietku možno vyjadriť buď na formálnom zasadnutí, alebo do tridsiatich dní od rozoslania zápisnice z formálneho zasadnutia, v ktorej sú navrhované rozhodnutia uvedené.
      5.   Sekretariát pripraví za každý rok pre výbor súhrnnú správu, ktorá sa vypracuje, prijme a uverejní v súlade s rokovacím a vykonávacím poriadkom.
      6.   Výbor by mal slúžiť ako fórum pre diskusiu zmluvných strán v otázkach potravinovej pomoci, ako je potreba zaistiť prijatie vhodných a včasných záväzkov v oblasti zdrojov na riešenie potravinových a výživových potrieb, a to najmä v osobitných núdzových a krízových situáciách. Výbor by mal uľahčovať výmenu informácií a šírenie informácií vo vzťahu k ostatným zainteresovaným stranám a zároveň by mal s týmito stranami konzultovať a získavať od nich informácie na účely podpory rokovaní vo výbore.
      7.   Každá zmluvná strana určí svojho zástupcu, ktorému bude sekretariát zasielať oznámenia a ďalšie informácie.
      Článok 8
      Predseda a podpredseda výboru
      1.   Výbor každý rok na svojom poslednom formálnom zasadnutí rozhodne o svojom predsedovi a podpredsedovi na nasledujúci rok.
      2.   Predseda má tieto povinnosti:

                  a)

                  schvaľovať návrh programu každého formálneho zasadnutia alebo neformálneho stretnutia;

                  b)

                  predsedať formálnym zasadnutiam alebo neformálnym stretnutiam;

                  c)

                  otvárať a uzatvárať každé formálne zasadnutie alebo neformálne stretnutie;

                  d)

                  na začiatku každého formálneho zasadnutia alebo neformálneho stretnutia predkladať výboru na schválenie návrh programu;

                  e)

                  riadiť diskusiu a zaistiť dodržiavanie postupov stanovených v rokovacom a vykonávacom poriadku;

                  f)

                  udeľovať slovo jednotlivým stranám;

                  g)

                  rozhodovať o procedurálnych návrhoch v súlade s príslušným rokovacím a vykonávacím poriadkom a

                  h)

                  klásť otázky a oznamovať rozhodnutia.

            3.   Ak sa predseda nezúčastňuje celého formálneho zasadnutia alebo neformálneho stretnutia alebo ich časti alebo ak dočasne nemôže vykonávať funkciu predsedu, vykonáva túto funkciu podpredseda. V prípade neprítomnosti predsedu a podpredsedu výbor vymenuje dočasného predsedu.
      4.   Ak z nejakého dôvodu nie je predseda schopný pokračovať vo výkone funkcie predsedu, vo funkcii ho až do konca roku nahradí podpredseda.
      Článok 9
      Formálne zasadnutia a neformálne stretnutia
      1.   Výbor sa schádza na formálnych zasadnutiach a neformálnych stretnutiach v súlade s rokovacím a vykonávacím poriadkom.
      2.   Výbor sa schádza minimálne na jednom formálnom zasadnutí ročne.
      3.   Na žiadosť predsedu alebo aspoň troch zmluvných strán sa výbor schádza na ďalších formálnych zasadnutiach alebo neformálnych stretnutiach.
      4.   Výbor môže v súlade s rokovacím a vykonávacím poriadkom pozvať pozorovateľov a príslušné zainteresované strany, ktoré si želajú diskutovať o konkrétnych otázkach súvisiacich s potravinovou pomocou, aby sa zúčastnili na jeho formálnych zasadnutiach alebo neformálnych stretnutiach.
      5.   Výbor sa schádza na mieste určenom v súlade s rokovacím a vykonávacím poriadkom.
      6.   Program formálnych zasadnutí a neformálnych stretnutí sa vypracúva v súlade s rokovacím a vykonávacím poriadkom.
      7.   Zápisnica z formálneho zasadnutia, ktorá obsahuje všetky navrhnuté rozhodnutia výboru, sa rozošle do tridsiatich dní od tohto formálneho zasadnutia.
      Článok 10
      Sekretariát
      1.   Výbor určí sekretariát a využíva jeho služby súlade s rokovacím a vykonávacím poriadkom. Výbor požiada Medzinárodnú radu pre obilniny (IGC – International Grain Council), aby jej sekretariát na začiatku zaisťoval funkciu sekretariátu výboru.
      2.   Sekretariát vykonáva úlohy stanovené v tomto dohovore a rokovacom a vykonávacom poriadku, administratívne úlohy vrátane spracúvania a distribúcie dokumentov a správ, ako aj ďalšie funkcie, ktoré mu výbor určí.
      Článok 11
      Riešenie sporov
      Výbor sa usiluje o vyriešenie všetkých sporov medzi zmluvnými stranami, ktoré sa týkajú výkladu alebo vykonávania ustanovení tohto dohovoru alebo rokovacieho a vykonávacieho poriadku vrátane všetkých prípadov údajného neplnenia povinností vyplývajúcich z tohto dohovoru.
      Článok 12
      Podpis a ratifikácia, prijatie alebo schválenie
      Tento dohovor je otvorený na podpis Argentíne, Austrálii, Rakúskej republike, Belgickému kráľovstvu, Bulharskej republike, Kanade, Chorvátskej republike, Cyperskej republike, Českej republike, Dánskemu kráľovstvu, Európskej únii, Estónskej republike, Fínskej republike, Francúzskej republike, Spolkovej republike Nemecko, Helénskej republike, Maďarsku, Írsku, Talianskej republike, Japonsku, Lotyšskej republike, Litovskej republike, Luxemburskému veľkovojvodstvu, Maltskej republike, Holandskému kráľovstvu, Nórskemu kráľovstvu, Poľskej republike, Portugalskej republike, Rumunsku, Slovenskej republike, Slovinskej republike, Španielskemu kráľovstvu, Švédskemu kráľovstvu, Švajčiarskej konfederácii, Spojenému kráľovstvu Veľkej Británie a Severného Írska a Spojeným štátom americkým v sídle Organizácie Spojených národov v New Yorku od 11. júna 2012 do 31. decembra 2012. Tento dohovor podlieha ratifikácii, prijatiu alebo schváleniu každým zo signatárov. Ratifikačné listiny, listiny o prijatí alebo listiny o schválení budú uložené u depozitára.
      Článok 13
      Pristúpenie
      1.   Každý štát uvedený v článku 12, ktorý nepodpíše dohovor do konca obdobia stanoveného na podpis, alebo Európska únia, ak do konca uvedeného obdobia dohovor nepodpíše, môžu k dohovoru pristúpiť kedykoľvek po uplynutí tohto obdobia. Listiny o pristúpení budú uložené u depozitára.
      2.   Dohovor je po nadobudnutí platnosti v súlade s článkom 15 otvorený pre pristúpenie všetkým štátom, ktoré nie sú uvedené v článku 12, alebo samostatným colným územiam, ktoré majú plnú autonómiu vo vonkajších obchodných vzťahoch a ktoré výbor svojim rozhodnutím uzná za spôsobilé. Listiny o pristúpení budú uložené u depozitára.
      Článok 14
      Oznámenie o predbežnom vykonávaní
      Každý štát uvedený v článku 12 alebo Európska únia, ktoré majú v úmysle ratifikovať, prijať alebo schváliť tento dohovor alebo k nemu pristúpiť, alebo každý štát alebo samostatné colné územie uznané za spôsobilé pre pristúpenie rozhodnutím výboru podľa článku 13 ods. 2, ktoré však ešte neuložili svoje listiny, môžu kedykoľvek u depozitára uložiť oznámenie o predbežnom vykonávaní tohto dohovoru. Dohovor sa na tento štát, samostatné colné územie alebo Európsku únie predbežne uplatňuje odo dňa uloženia oznámenia.
      Článok 15
      Nadobudnutie platnosti
      1.   Tento dohovor nadobúda platnosť 1. januára 2013, ak do 30. novembra 2012 uloží päť signatárov ratifikačné listiny, listiny o prijatí alebo listiny o schválení.
      2.   Ak tento dohovor nenadobudne platnosť v súlade s odsekom 1, signatári toho dohovoru, ktorí uložili ratifikačné listiny, listiny o prijatí alebo listiny o schválení, a štáty alebo Európska únia, ktoré uložili listiny o pristúpení podľa článku 13 ods. 1, môžu jednomyseľne rozhodnúť, že dohovor nadobudne platnosť medzi nimi.
      3.   Pre všetky štáty alebo samostatné colné územia alebo Európsku úniu, ktoré ratifikujú, schvália alebo prijmú dohovor alebo k nemu pristúpia po jeho nadobudnutí platnosti, nadobúda tento dohovor platnosť dňom uloženia ratifikačnej listiny alebo listiny o schválení, prijatí alebo pristúpení.
      Článok 16
      Posúdenie a postup prijímania zmien a doplnení
      1.   Kedykoľvek po nadobudnutí platnosti tohto dohovoru môže zmluvná strana navrhnúť posúdenie jeho relevantnosti alebo navrhnúť jeho zmenu a doplnenie. Akékoľvek navrhnuté zmeny a doplnenia rozošle sekretariát všetkým zmluvným stranám aspoň šesť mesiacov vopred. O týchto zmenách doplneniach sa rokuje na najbližšom formálnom zasadnutí výboru po uplynutí uvedenej oznamovacej lehoty.
      2.   Návrhy na zmenu a doplnenie dohovoru sa prijímajú rozhodnutím výboru. Sekretariát oznámi všetkým zmluvným stranám a depozitárovi všetky zmeny a doplnenia, ktoré výbor prijal. Depozitár všetkým zmluvným stranám rozošle všetky prijaté zmeny a doplnenia.
      3.   Oznámenie o prijatí zmeny a doplnenia sa zasiela depozitárovi. Prijatá zmena a doplnenie nadobúda platnosť pre tie zmluvné strany, ktoré zaslali oznámenie, deväťdesiat dní odo dňa, kedy boli depozitárovi doručené tieto oznámenia aspoň od štyroch pätín zmluvných strán tohto dohovoru ku dňu prijatia navrhovanej zmeny a doplnenia výborom. Takáto zmena a doplnenie nadobúda platnosť pre ktorúkoľvek inú zmluvnú stranu deväťdesiat dní odo dňa, kedy táto zmluvná strana uložila svoje oznámenie u depozitára. Výbor môže rozhodnúť, že na to, aby nadobudla platnosť konkrétna zmena a doplnenie, sa bude požadovať iná minimálna hranica počtu doručených oznámení. Sekretariát takéto rozhodnutie oznámi všetkým zmluvným stranám a depozitárovi.
      Článok 17
      Odstúpenie a ukončenie
      1.   Každá zmluvná strana môže odstúpiť od tohto dohovoru ku koncu každého roku predložením písomného oznámenia o odstúpení depozitárovi a výboru najmenej deväťdesiat dní pred koncom daného roku. Táto zmluvná strana nie je oslobodená od svojho minimálneho ročného záväzku ani povinností súvisiacich s predkladaním správ podľa toho dohovoru, ktoré na seba vzala ako zmluvná strana tohto dohovoru a ktoré do konca daného roku nesplnila.
      2.   Kedykoľvek po nadobudnutí platnosti tohto dohovoru môže zmluvná strana navrhnúť jeho ukončenie. Takýto návrh sa písomne oznámi sekretariátu a rozošle sa všetkým zmluvným aspoň šesť mesiacov pred jeho posúdením vo výbore.
      Článok 18
      Depozitár
      1.   Depozitárom tohto dohovoru je generálny tajomník Organizácie spojených národov.
      2.   Depozitár prijíma oznámenia o každom podpise, ratifikácii, prijatí alebo schválení tohto dohovoru, oznámenia o predbežnom vykonávaní tohto dohovoru a oznámenia o pristúpení k tomuto dohovoru a o týchto oznámeniach informuje všetky zmluvné strany.
      Článok 19
      Autentické znenia
      Originál tohto dohovoru, ktorého znenia v anglickom a francúzskom jazyku sú rovnako autentické, budú uložené u Generálneho tajomníka OSN.

         NA DÔKAZ TOHO nižšie podpísaní splnomocnení zástupcovia podpísali tento dohovor.
         V Londýne 25. apríla 2012


Dôležité právne oznámenie

|

52007BP0132(02)

2. Rozhodnutie Európskeho parlamentu z 24. apríla 2007 o účtovnej závierke, ktorá sa týka plnenia všeobecného rozpočtu Európskej únie za rozpočtový rok 2005, oddiel III - Komisia (SEK(2006)0916 - C6-0263/2006 - 2006/2070(DEC)) (SEK(2006)0915 - C6-0262/2006 - 2006/2070(DEC))

Úradný vestník 074 E , 20/03/2008 S. 0290 - 0292

		2.Rozhodnutie Európskeho parlamentu z 24. apríla 2007 o účtovnej závierke, ktorá sa týka plnenia všeobecného rozpočtu Európskej únie za rozpočtový rok 2005, oddiel III - Komisia (SEK(2006)0916 — C6-0263/2006 — 2006/2070(DEC)) (SEK(2006)0915 — C6-0262/2006 — 2006/2070(DEC))Európsky parlament,- so zreteľom na všeobecný rozpočet Európskej únie na rozpočtový rok 2005 [1],- so zreteľom na konečnú ročnú účtovnú závierku Európskych spoločenstiev za rozpočtový rok 2005 - zväzok I (SEK(2006)0916 — C6-0263/2006, SEK(2006)0915 — C6-0262/2006) [2],- so zreteľom na výročnú správu Komisie o následných opatreniach k rozhodnutiam o absolutóriu za rok 2004 pre orgán udeľujúci absolutórium (KOM(2006)0642 a KOM(2006)0641) a na pracovný dokument zamestnancov Komisie o následných opatreniach k rozhodnutiam o absolutóriu za rok 2004 (SEK(2006)1376 a SEK(2006)1377),- so zreteľom na oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Dosiahnuté politické ciele v roku 2005 (KOM(2006)0124),- so zreteľom na oznámenie Komisie s názvom Súhrn dosiahnutých cieľov riadiacej činnosti Komisie v roku 2005 (KOM(2006)0277),- so zreteľom na výročnú správu Komisie o vnútorných auditoch vykonaných v roku 2005 pre orgán udeľujúci absolutórium (KOM(2006)0279),- so zreteľom na súhrnnú správu Komisie s názvom Odpovede členských štátov na Výročnú správu Dvora audítorov za rok 2004 (KOM(2006)0184),- so zreteľom na zelenú knihu o Európskej iniciatíve týkajúcej sa transparentnosti, ktorú Komisia prijala 3. mája 2006 (KOM(2006)0194),- so zreteľom na stanovisko Dvora audítorov č. 2/2004 k modelom "jednotného auditu" (a na návrh rámca vnútornej kontroly Spoločenstva) [3],- so zreteľom na oznámenie Komisie o orientačnom pláne k integrovanému rámcu vnútornej kontroly (KOM(2005)0252),- so zreteľom na Akčný plán Komisie na vytvorenie integrovaného rámca vnútornej kontroly (KOM(2006)0009),- so zreteľom na prvú správu o výsledkoch realizácie akčného plánu Komisie na vytvorenie integrovaného rámca vnútornej kontroly uverejnenú 19. júla 2006 (SEK(2006)1009),- so zreteľom na správu Výboru Snemovne lordov pre Európsku úniu, zverejnenú 13. novembra 2006 pod názvom Financial Management and Fraud in the European Union: Perceptions, Facts and Proposals,- so zreteľom na výročnú správu Dvora audítorov o plnení rozpočtu za rozpočtový rok 2005 [4] a jeho osobitné správy spolu s odpoveďami kontrolovaných inštitúcií,- so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES [5],- so zreteľom na odporúčanie Rady z 27. februára 2007 (5710/2007 — C6-0081/2007),- so zreteľom na články 274, 275 a 276 Zmluvy o ES a články 179a a 180b Zmluvy o Euratome,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [6], a najmä na jeho články 145, 146 a 147,- so zreteľom na stanovisko Dvora audítorov č. 4/2006 k návrhu nariadenia Rady, ktorým sa mení a dopĺňa nariadenie (ES, Euratom) č. 1605/2002 [7],- so zreteľom na článok 70 a prílohu V rokovacieho poriadku,- so zreteľom na správu Výboru pre kontrolu rozpočtu a stanoviská príslušných výborov (A6-0095/2007),A. keďže Komisia je podľa článku 275 Zmluvy o ES zodpovedná za zostavenie účtovnej závierky,1. schvaľuje účtovnú závierku, ktorá sa týka plnenia všeobecného rozpočtu Európskej únie za rozpočtový rok 2005;2. poveruje svojho predsedu, aby postúpil toto rozhodnutie Rade, Komisii, Súdnemu dvoru, Dvoru audítorov a Európskej investičnej banke a vnútroštátnym ústredným aj miestnym kontrolným orgánom členských štátov a aby zabezpečil jeho uverejnenie v Úradnom vestníku Európskej únie (v sérii L).[1] Ú. v. EÚ L 60, 8.3.2005.[2] Ú. v. EÚ C 264, 31.10.2006, s. 1.[3] Ú. v. EÚ C 107, 30.4.2004, s. 1.[4] Ú. v. EÚ C 263, 31.10.2006, s. 1.[5] Ú. v. EÚ C 263, 31.10.2006, s. 10.[6] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006, (Ú. v. EÚ L 390, 30.12.2006, s. 1).[7] Ú. v. EÚ C 273, 9.11.2006, s. 2.--------------------------------------------------


title: Rozhodnutie Rady z 28. apríla 1987 o uzatvorení Dohovoru medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít v obchode s tovarom

text:
Dôležité právne oznámenie

|

31987D0267

Úradný vestník L 134 , 22/05/1987 S. 0001 - 0001

		Rozhodnutie Radyz 28. apríla 1987o uzatvorení Dohovoru medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít v obchode s tovarom(87/267/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže závery dohovoru s Rakúskom, Fínskom, Islandom, Nórskom, Švédskom a Švajčiarskom so zámerom zaviesť v obchodnom styku medzi spoločenstvom a týmito krajinami, ako aj medzi krajinami samotnými, jednotný colný doklad nahradzujúci súčasné deklarácie, ktorý umožňuje ukončenie, sprístupnenie a zjednodušenie formalít v takomto obchode; keďže z toho dôvodu je vhodné daný dohovor uzatvoriť;keďže tento dohovor je začlenený v rámci doplňujúcich krokov k spoločnej deklarácii prijatej v Luxemburgu 9. apríla 1984 ministrami členských štátov spoločenstva, Európskym združením voľného obchodu (EZVO) a Komisiou vyjadrujúc tak svoju politickú vôľu rozšíriť spoluprácu medzi spoločenstvom a týmito krajinami, "s cieľom vytvoriť dynamický Európsky hospodársky priestor pre blaho ich krajín",ROZHODLA TAKTO:Článok 1Tento dohovor medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít v obchode s tovarom sa schvaľuje v mene spoločenstva.Text tohto dohovoru je priložený k tomuto rozhodnutiu.Článok 2Spoločenstvo je zastúpené v Spoločnom výbore v zmysle ustanovenia článku 10 dohovoru Komisie za pomoci zástupcov členskýchštátov.Článok 3Predseda Rady uloží dohody, tak ako je ustanovené v článku 17 dohody [1].V Luxemburgu 28. apríla 1987Za RadupredsedaP. De Keersmaeker[1] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev.--------------------------------------------------


title: 2007/535/ES: Rozhodnutie Komisie z  27. júla 2007 , ktorým sa ukončuje antisubvenčné konanie týkajúce sa dovozu dihydromyrcenolu s pôvodom v Indii

text:
               28.7.2007

               SK

               Úradný vestník Európskej únie

               L 196/45

      ROZHODNUTIE KOMISIE

   z 27. júla 2007,
   ktorým sa ukončuje antisubvenčné konanie týkajúce sa dovozu dihydromyrcenolu s pôvodom v Indii
   (2007/535/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2026/97 zo 6. októbra 1997 o ochrane pred subvencovanými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 14,
   po porade s poradným výborom,
   keďže:
   A.   POSTUP

               (1)

               Komisia 11. novembra 2006 oznámila oznámením uverejneným v Úradnom vestníku Európskej únie
                   (2) (ďalej len „oznámenie o začatí“) začatie antisubvenčného konania týkajúceho sa dovozu dihydromyrcenolu do Spoločenstva s čistotou v hmotnosti 93 % alebo vyššou s pôvodom v Indii, zvyčajne zaradeného pod kód KN ex 2905 22 90.

               (2)

               Antisubvenčné konanie sa začalo podľa článku 10 základného nariadenia na základe podnetu predloženého 29. septembra 2006 týmito výrobcami zo Spoločenstva: Destilaciones Bordas Chinchurreta S.A. a Sensient Fragrances S.A. (ďalej len „navrhovatelia“), ktorí predstavujú podstatnú časť, v tomto prípade viac než 25 %, celkovej výroby dihydromyrcenolu v Spoločenstve. Podnet obsahoval dôkazy prima facie o existencii subvencovania daného výrobku a značnej ujmy, ktorú toto subvencovanie spôsobilo, čo sa považovalo za dostatočné na odôvodnenie začatia konania.

               (3)

               Komisia o začatí prešetrovania oficiálne informovala orgány v Indii, vyvážajúcich výrobcov v Indii, dovozcov a používateľov, o ktorých je známe, že sa ich záležitosť týka, a ich združenia a navrhovateľov. Zainteresované strany dostali príležitosť písomne vyjadriť svoje stanoviská a požiadať o vypočutie v lehote stanovenej v oznámení o začatí.

         B.   STIAHNUTIE PODNETU

               (4)

               Navrhovatelia listom z 25. mája 2007 určeným Komisii oficiálne stiahli svoj podnet.

               (5)

               V súlade s článkom 14 ods. 1 základného nariadenia konanie možno ukončiť, ak bol podnet stiahnutý, nie však, ak by takéto ukončenie bolo v rozpore so záujmom Spoločenstva.

               (6)

               Komisia dospela k názoru, že by sa toto konanie malo ukončiť, pretože prešetrovaním sa nepreukázali žiadne skutočnosti svedčiace o tom, že by ukončenie tohto konania bolo v rozpore so záujmom Spoločenstva. Zainteresované strany boli zodpovedajúcim spôsobom informované a bola im poskytnutá možnosť vyjadriť sa. Neboli vznesené žiadne námietky.

               (7)

               Vzhľadom na uvedené skutočnosti Komisia dospela k záveru, že antisubvenčné konanie týkajúce sa dovozu dihydromyrcenolu s pôvodom v Indii do Spoločenstva by malo byť ukončené bez uloženia vyrovnávacích opatrení,

         PRIJALA TOTO ROZHODNUTIE:
   Jediný článok
   Týmto sa ukončuje antisubvenčné konanie týkajúce sa dovozu dihydromyrcenolu s čistotou v hmotnosti 93 % alebo vyššou zvyčajne zaradeného pod kód KN ex 2905 22 90 s pôvodom v Indii.

      V Bruseli 27. júla 2007

            Za Komisiu

         Peter MANDELSON

            člen Komisie

      (1)  Ú. v. ES L 288, 21.10.1997, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. EÚ C 275, 11.11.2006, s. 29.